Vanoggend gaan vier jong manne hulle geloof in God bely Ons sluit ons Tiendemaand insameling vanoggend af. - PDF
Vanoggend gaan vier jong manne hulle geloof in God bely Ons sluit ons Tiendemaand insameling vanoggend af.
Download "Vanoggend gaan vier jong manne hulle geloof in God bely Ons sluit ons Tiendemaand insameling vanoggend af."
1 Haggai 1:1-2:9 Vooraf Vanoggend is daar vier sake wat ter sprake is in die erediens: Die is Hervormingsondag Op 31 Oktober 1517 het Martin Luther sy vyf en negentig stellinge in Wittenberg teen die kerk deur geplaas. Dit was n belangrike stimulus vir die Hervorming wat sou kom en wat gelei het tot die ontstaan van die Gereformeerde kerke waarvan ons een is. Volgende jaar sal dit 500 jaar wees! Ons vier vanoggend ons gemeente se tagtigjarige bestaan. Vanoggend gaan vier jong manne hulle geloof in God bely Ons sluit ons Tiendemaand insameling vanoggend af. Agtergrond Die boek Haggai bestaan uit net twee hoofstukke altesaam 38 verse. Dit is vier profetiese uitsprake wat ons die dag en datum waarop dit gemaak is kan bepaal. Dit was in 520 v.c. In die profesie spoor die profeet Haggai die volk aan om die tempel te herbou en beloof hy vrede en voorspoed aan die volk. Soos met al die profete, kom Haggai met God se woord na die mense. Let maar op na die uitdrukking: Die woord van die Here het na Haggai gekom elkeen van die vier profesie begin so. Let ook op na die woorde: So sê die Here die Almagtige. Inleiding Op 8 Oktober 1936 het die amptelike stigting van die NG Gemeente Linden plaasgevind. Op 11 Oktober 1936 het die eerste erediens in n saaltjie op hierdie terrein in Vyfdestraat gehou. Die saaltjie het sitplek vir 400 mense gehad. Die diens is waargeneem deur Ds. CA van der Merwe en sy teks vir die geleentheid was Eksodus 14:21-22: Die Here het bedags met n wolkkolom voor hulle uit gegaan om vir hulle die pad te wys en snags met n vuurkolom om vir hulle lig te verskaf, sodat hulle dag en nag kon trek. Die eerste lied wat gesing is, was Psalm 146 vers 1 en 4. Die kollekte die oggend was (R 2.46). Die kerkgebou is op 2 en 3 Mei 1946 ingewy.
2 Dit is nou tagtig jaar later. Dit was tagtig jaar van genade, voorspoed en vrede. Dit was tagtig jaar wat hierdie gemeente n invloed op lidmate en die gemeenskap en stad gehad het. Daarvoor is ons dankbaar en kom ons vanoggend ons dank aan God betuig. Maar ons besef ook dat ons die roeping en geleentheid het om steeds n invloed op lidmate, die gemeenskap en die stad te kan uitoefen. Daarvoor kom ons in afhanklikheid voor God staan. Met die twee gedagtes van dank oor die verlede en uitdagings vir die toekoms, kyk ons na Haggai se profesie. 1. God se werk (kerk wees) is mensewerk Juda is in 586v.C. deur die Babiloniërs verslaan. Die tempel is afgebreek, die mure om die stad gesloop en die huise vernietig. n Groot deel van die inwoners is weggevoer na Babilon. Amper vyftig jaar later het daar hoop gekom vir Juda. Koning Kores van die Perse het die Babiloniërs verslaan opdrag gegee dat die mense van Juda moet terugkeer na Jerusalem en die tempel en stad gaan herbou. Omtrent nog twintig jaar later terwyl Darius die koning van die Perse is, Serubbabel sy goewerneur in Juda is en Jesua die hoërpriester in Jerusalem is, profeteer Haggai. In sy profesie kry ons n prentjie van die omstandighede in Jerusalem. Die inwoners het stuk-stuk in groepe teruggekeer na Jerusalem. Daar was dit nie maklik nie. Daar was droogtes en misoeste. Hulle leiers Serubbabel en Jesua was wel inheemse mense, maar niks anders as amptenare in diens van Persië nie. Die tempel en die muur om die stad was nog nie herstel nie. Hulle was wel besig om te konsolideer. Hulle het hulle huise herstel en sou later die tempel herbou. Deels is dit te verstane maar daar is in die Hebreeuse teks sprake van luukse huise met houtplafonne of muurpanele. Die volk het hulle eie behoeftes aangespreek maar die bou van God se tempel nagelaat. Hulle was besig om selfsugtig vir hulself te sorg en God se opdrag te versaak. En dit is juis die dilemma wat deur die profeet aangespreek word in die eerste profesie. Die volk word herinner aan hulle opdrag om die tempel te herbou. Hulle word daarop gewys dat hulle swaarkry die gevolg is van hulle laksheid en onvermoë om die tempel te herstel. Terwyl hulle lekker luuks woon, lê God se huis in puin. Daarom kry hulle opdrag om hout te gaan haal en te begin bou. God se eer in hulle midde moet herstel word. Die inwoners van Juda slaan ag op hierdie bevel. Hulle word vervul met ontsag en eerbied vir God. Hierdie eerbied en ontsag is eg. Die profeet bring God se boodskap. Die leiers moedig aan en die inwoners begin die tempel bou.
3 Ek het netnou gesê: God se werk is mense werk. Wat ek daarmee bedoel is dat ons as mense deur God geroep is om sy werk op aarde te doen. Hy roep Juda om sy tempel in Jerusalem te bou. Met die grootste respek gesê: Ons is God se hande en voete op aarde. Laat ek my net eers onderbreek om te sê dat as ek sê God se werk is mense werk, moet ons dit reg verstaan. Natuurlik is dit nie waar van alles wat God doen nie. Daar is baie goed wat God se werk is waarby ons natuurlik nie betrokke is nie. God alleen kan skep. God alleen kan sy skepping versorg. So is daar baie ander dinge wat God alleen kan doen. Met die stelling wil ek beslis ook nie voorgee dat God vir alles van ons afhanklik is nie. Inteendeel, God sou sekerlik alles sonder ons kon doen. Eintlik is dit genade en n voorreg dat God ons betrek by sommige van sy werk. Dit is n geskenk dat God ons roep om in sy diens te wees. God vra van Juda om nie net op hulle eie belange te fokus nie, maar in sy diens te wees. En dit is vandag nog presies dieselfde. God roep mense in sy diens om met sy werk besig te wees. Deur die geskiedenis was dit deel van Linden gemeente se roeping. En deur die geskiedenis het Linden gemeente dit reg gekry. In die toekoms sal dit steeds deel van ons roeping wees. Ons word as gemeente geroep om steeds met God se werk besig te wees. As gemeente gesamentlik, maar ook as indiwidue waar ons woon, werk en ontspan. Ons moet God se arms en bene wees. Ons moet die tempels elke dag bou. Soms is dit opspraakwekkende groot dinge wat ons doen. Soms is dit alledaagse en op die oog af nietige, onbenullige dinge wat ons doen. Soms is dit selfs irriterende sleurwerkies wat ons doen. Die kern van die saak is dat ons kerk en gemeente is in diens van God. Elke dag en in elke situasie. Ons is God se verteenwoordigers wat namens God optree. En dit is n ongelooflike voorreg. Kom ons kom by die konteks van ons diens vandag: Ons herdenk tagtig jaar van genade. Ons dank God dat ons met sy werk kon besig wees. Met trots vir wat ons kon doen. Ook met skaamte vir baie kere wat ons sekerlik gefaal het. Maar met opgewondenheid omdat ons weet dit is steeds ons roeping. Dit is die uitdaging vir die toekoms. Ons moet steeds besig wees met God se werk elke dag. Vir die jong manne wat gedoop word en belydenis van geloof aflê: Julle staan aan die begin van julle grootmense lewe. n Lewe wat julle graag in God se diens wil leef. Gryp die uitdaging aan om as mense met God se werk besig te wees. Bou sy tempel waar julle leef. As skoliere, as studente, in julle huwelik en gesin, in julle werk. In alles waarmee julle besig is. Natuurlik neem hulle belofte ons elkeen wat self êrens die belofte afgelê het terug na die dag toe ons dit gedoen het. Ons kry kans om voorraadopname te neem. Om na te dink oor die vraag of ons dalk net aan ons eie luukse huise bou of aan God se tempel? Om onsself weer aan God se roeping vir ons lewe te verbind. Ons vier Hervormingsondag: Met die Hervorming is die klem geplaas op mense wat deur Christus se genade en geloof in Christus gered word om Coram Deo - voor God se aangesig tot sy eer te lewe. En dit is juis waarby ons stilstaan: Gods se werk wat deur mense gedoen word.
4 Ons sluit ook vanoggend ons Tiendemaand dankoffer af. Kom ons herinner mekaar dat ons geld, ons besittings, ons alles in diens van God se werk is. God skenk juis alles wat ons het om te gebruik om sy werk te doen. In die tweede profesie van Haggai word verwys na die prag van die vorige tempel. Dit was die tempel wat deur Salomo gebou is. Vir die destydse Jode was dit die grootste wonder van die wêreld. Dit was die woning van God onder hulle. Dit het hulle verseker van God se teenwoordigheid by hulle. Haggai wys hulle daarop dat hulle nuwe poging nie naby die prag van die vorige tempel kom nie. Tog moet dit hulle nie afskrik om te bou nie. Hulle moet voortgaan met God se werk. God sal sorg. Daar lê nogal n troos vir ons: So maklik dink ons: ons kan nie of wie is ons of ons pogings is nie goed genoeg nie. Ons moet maar net doen God sal sorg. 2. Mensewerk (kerk wees) is God se werk As God die inwoners van Juda oproep om sy tempel te herbou, doen Hy dit deur hulle te verseker van n paar dinge: God gee hulle die versekering: Ek is met julle. God gee hulle die versekering: My Gees sal altyd by julle bly. God gee die versekering dat Hy getrou is reeds van die uittog uit Egipte was Hy getrou. God gee hulle die versekering: Alles behoort aan my goud en die silwer word juis genoem God gee hulle die versekering dat Hy die tempel met rykdom sal vul selfs ander nasies sal daartoe bydrae. God gee die versekering dat die roem van die tempel in die toekoms nog groter sal wees. Hierdie laaste twee versekerings word gegee teen die agtergrond van die nuwe tempel wat nie naastenby so indrukwekkend as die vorige tempel van Salomo was nie. Met hierdie klompie versekerings kom God Juda herinner dat hulle mense werk, God se werk is. Hulle pogings is dalk maar swak en gebrekkig, maar God is eintlik maar die Werker. Hy is die Bouer. Hy sorg vir die bouwerk. Al dink ons dit is mensewerk, ons werk, is dit God se werk. Juis die feit dat mensewerk, God se werk is, is die rede vir God se bemoediging vir Juda. Hy bemoedig Serubbabel, die goewerneur, Jesua, die hoërpriester en die hele volk: Skep moed. As die werk vir hulle oorweldigend lyk, as hulle wil terugdeins, kom Hy met die bemoediging: Skep moed. Hy kan bemoedig, want dit is sy werk. Die sukses is in sy hande. Hy kan hulle die vertroosting gee: Moenie bang wees nie. Kom ons bring hierdie waarheid by die konteks van vanoggend se erediens.
5 Vir tagtig jaar was Linden God se kerk; God se werk. Hy het gesorg. Ons mensewerk was God se werk. Ons kerk-wees was God se werk. Daarom dat ons steeds hier is. Ons kan net aan God die dank en eer gee. En dit is wat ons moed gee vir die toekoms. Dit is wat ons laat moed skep. Dit is wat ons nie laat vrees nie. Selfs al lyk die uitdagings oorweldigend. Dit is God se werk. Dit is God se gemeente. Hy sal werk en sorg. Ons kan moed skep. Vir julle as jongmanne wat aan die begin van baie uitdagings staan: Skep moed! Moenie bang wees nie. Julle mensewerk is God se werk. Julle menswees is God se werk. En God is getrou. Hy sal vir julle sorg. Baie van ons wat ouer is en al langer die pad stap, kan dit bevestig. Amper vyfhonderd jaar van die Hervorming begin het. Amper vyfhonderd jaar wat mensewerk God se werk was; wat kerk-wees God se werk was. Vir die volgende vyfhonderd jaar sal ons werk en ons kerk-wees God se werk wees. Daarom gaan die Hervorming steeds voort. Ons is steeds besig en sal altyd besig wees om meer van God se genade, meer van geloof in God, meer van die Skrif te leer sodat ons meer tot eer van God kan leef. Ja, en ook wat ons kerkgeldsake betref kan ons hoor: Skep moet! Moenie bang wees nie! Mensewerk is God se werk. Kerk-wees is God se werk. Kerkgeld is God se geld. Hy sal sorg. Slot Tagtig jaar van genade, vier jong manne wat bely: Ons glo in Christus, amper vyfhonderd jaar van Hervorming, Linden se geldsake God kom sê: Skep moed! God se werk is mensewerk. Mensewerk is God se werk.
Preek Esra 10: Inleiding tot Skriflesing:
1 Preek Esra 10:10-11 (Preek gelewer tydens oggenddiens in Welkom-Noord op Sondag 6 Maart 2016) (Dit was die derde preek van n fokustyd wat in GK Welkom-Noord gehou is) Inleiding tot Skriflesing: Uit die